Etter suksessen i 2009 begynte rittet å ta ytterligere form, og Midnattsolrittet som en sosial, så vel som sportslig begivenhet begynte for alvor å vekke oppmerksomhet. Flere lokale bedrifter, deriblant flere bilforhandlere, barnehager, lærere, fotballag osv. meldte på egne ansatte og det oppstod en slags kameratslig konkurranse mellom de forskjellige gruppene. En tredje etappe ble innført fra 2012, mellomdistansen Rognan - Mørkved på ca. 98 km.